CELEX: 32016R0909
Language: da
Date: 2016-03-01 00:00:00
Title: Kommissionens delegerede forordning (EU) 2016/909 af 1. marts 2016 om supplerende regler til Europa-Parlamentets og Rådets forordning (EU) nr. 596/2014 for så vidt angår reguleringsmæssige tekniske standarder for indholdet af anmeldelser, der skal indgives til kompetente myndigheder og for indsamling, offentliggørelse og vedligeholdelse af listen over anmeldelser (EØS-relevant tekst)

10.6.2016   
            
            
               DA
            
            
               Den Europæiske Unions Tidende
            
            
               L 153/13
            
         KOMMISSIONENS DELEGEREDE FORORDNING (EU) 2016/909
   af 1. marts 2016
   om supplerende regler til Europa-Parlamentets og Rådets forordning (EU) nr. 596/2014 for så vidt angår reguleringsmæssige tekniske standarder for indholdet af anmeldelser, der skal indgives til kompetente myndigheder og for indsamling, offentliggørelse og vedligeholdelse af listen over anmeldelser
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 596/2014 af 16. april 2014 om markedsmisbrug (forordningen om markedsmisbrug) og om ophævelse af Europa-Parlamentets og Rådets direktiv 2003/6/EF og Kommissionens direktiv 2003/124/EF, 2003/125/EF og 2004/72/EF (1), særlig artikel 4, stk. 4, tredje afsnit, og
   ud fra følgende betragtninger:
   
               (1)
            
            
               I Kommissionens delegerede forordning, som skal vedtages i henhold til artikel 27, stk. 3, tredje afsnit, i Europa-Parlamentets og Rådets forordning (EU) nr. 600/2014 (2), kræves løbende indberetning af identificerende referencedata for finansielle instrumenter, der optages til handel. I modsætning hertil pålægger artikel 4 i forordning (EU) nr. 596/2014 markedspladser, at de kun én gang skal underrette de kompetente myndigheder om detaljer vedrørende finansielle instrumenter, som er genstand for en anmodning om optagelse til handel, er optaget til handel eller er handlet, og derefter én gang, når et finansielt instrument ophører med at blive handlet eller med at være optaget til handel. Med forbehold for ovennævnte forskel i indberetningsforpligtelserne i henhold til forordning (EU) nr. 596/2014 og førnævnte delegerede forordning bør indberetningsforpligtelserne i henhold til nærværende forordning bringes i overensstemmelse med indberetningsforpligtelserne i henhold til førnævnte delegerede forordning for at mindske den administrative byrde for enheder, der er underlagt sådanne forpligtelser.
            
         
               (2)
            
            
               For at muliggøre en effektiv anvendelse af listen over anmeldelser af finansielle instrumenter bør markedspladserne forelægge fuldstændige og nøjagtige anmeldelser af finansielle instrumenter. Af samme årsager bør kompetente myndigheder kontrollere og vurdere, om de anmeldelser af finansielle instrumenter, der modtages fra markedspladser, er fuldstændige og nøjagtige, og omgående underrette dem, hvis det bemærkes at anmeldelserne er ufuldstændige eller unøjagtige. Tilsvarende bør Den Europæiske Værdipapir- og Markedstilsynsmyndighed (ESMA) kontrollere og vurdere, om de anmeldelser, der modtages fra kompetente myndigheder, er fuldstændige og nøjagtige og omgående underrette dem, hvis det bemærkes at anmeldelserne er ufuldstændige eller unøjagtige.
            
         
               (3)
            
            
               ESMA bør offentliggøre listen over anmeldelser af finansielle instrumenter i elektronisk form, således at den kan maskinaflæses og downloades, med henblik på at fremme effektiv anvendelse og udveksling af dataene.
            
         
               (4)
            
            
               Denne forordning er baseret på det udkast til gennemførelsesmæssige tekniske standarder, som ESMA har forelagt Kommissionen. ESMA har foretaget åbne offentlige høringer om det udkast til reguleringsmæssige tekniske standarder, som ligger til grund for denne forordning, analyseret de potentielle omkostninger og fordele i forbindelse hermed samt indhentet en udtalelse fra interessentgruppen for værdipapirer og markeder, der er nedsat i henhold til artikel 37 i Europa-Parlamentets og Rådets forordning (EU) nr. 1095/2010 (3).
            
         
               (5)
            
            
               For at sikre velfungerende finansmarkeder er det nødvendigt, at denne forordning træder i kraft hurtigst muligt, og at bestemmelserne i denne forordning anvendes fra samme dato som dem i forordning (EU) nr. 596/2014 —
            
         VEDTAGET DENNE FORORDNING:
   Artikel 1
   Anmeldelser af finansielle instrumenter i henhold til artikel 4, stk. 1, i forordning (EU) nr. 596/2014 skal indeholde alle de detaljer, som er omhandlet i tabel 2 i bilaget til denne forordning, og som har relevans for de pågældende finansielle instrumenter.
   Artikel 2
   1.   Kompetente myndigheder overvåger og vurderer ved hjælp af automatiserede processer, om anmeldelser, der modtages i henhold til artikel 4, stk. 1, i forordning (EU) nr. 596/2014, opfylder kravene i denne forordnings artikel 1 og i artikel 2 i Kommissionens gennemførelsesforordning (EU) 2016/378 (4).
   2.   Operatører af markedspladser underrettes ved hjælp af automatiserede processer hurtigst muligt om eventuelle ufuldstændige anmeldelser, der er modtaget, samt om eventuel manglende overholdelse af fristen for indgivelse af anmeldelsen, som er angivet i artikel 1 i gennemførelsesforordning (EU) nr. 2016/378.
   3.   Kompetente myndigheder videregiver ved hjælp af automatiserede processer fuldstændige og nøjagtige anmeldelser af finansielle instrumenter til ESMA i overensstemmelse med artikel 1.
   Dagen efter modtagelsen af anmeldelserne af finansielle instrumenter i henhold til artikel artikel 4, stk. 2, i forordning (EU) nr. 596/2014 konsoliderer ESMA ved hjælp af automatiserede processer de anmeldelser, der er modtaget fra hver af de kompetente myndigheder.
   4.   ESMA kontrollerer og vurderer ved hjælp af automatiserede processer, om anmeldelser, der modtages fra kompetente myndigheder, er fuldstændige og nøjagtige og i overensstemmelse med de gældende standarder og formater, der er angivet i tabel 3 i bilaget til gennemførelsesforordning (EU) nr. 2016/378.
   5.   ESMA underretter ved hjælp af automatiserede processer hurtigst muligt de kompetente myndigheder om eventuelle ufuldstændige anmeldelser, der er videregivet, samt om eventuel manglende overholdelse af fristen for indgivelse af anmeldelsen, som er angivet i artikel 1, stk. 3, i gennemførelsesforordning (EU) nr. 2016/378.
   6.   ESMA offentliggør ved hjælp af automatiserede processer den samlede liste over anmeldelser på sit websted i elektronisk form, således at den kan maskinaflæses og downloades.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 3. juli 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. marts 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 173 af 12.6.2014, s. 1.
   
      (2)  Europa-Parlamentets og Rådets forordning (EU) nr. 600/2014 af 15. maj 2014 om markeder for finansielle instrumenter og om ændring af forordning (EU) nr. 648/2012 (EUT L 173 af 12.6.2014, s. 84).
   
      (3)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).
   
      (4)  Kommissionens gennemførelsesforordning (EU) 2016/378 af 11. marts 2016 om gennemførelsesmæssige tekniske standarder for så vidt angår frister, format og skema for indgivelse af anmeldelser til kompetente myndigheder i henhold til Europa-Parlamentets og Rådets forordning (EU) nr. 596/2014 (EUT L 72 af 17.3.2016, s. 1).
   
      BILAG
      
         Anmeldelser om finansielle instrumenter i henhold til artikel 4, stk. 1, i forordning (EU) nr. 596/2014
      
      
         Tabel 1
      
      
         Klassificering af råvarederivater og emissionskvotederivater med henblik på tabel 2 (felt 35-37)
      
      
                  Basisprodukt
               
               
                  Underprodukt
               
               
                  Yderligere underprodukt
               
            
                  »AGRI« — Landbrugsrelateret
               
               
                  »GROS« — Olieholdige frø og frugter
               
               
                  »FWHT« — Foderhvede
                  »SOYB« — Sojabønner
                  »CORN« — Majs
                  »RPSD« — Raps
                  »RICE« — Ris
                  »OTHR« — Andet
               
            
                  »SOFT« — Landbrugsprodukter (»softs«)
               
               
                  »CCOA« — Kakao
                  »ROBU« — Robustakaffe
                  »WHSG« — Hvidt sukker
                  »BRWN« — Råsukker
                  »OTHR« — Andet
               
            
                  »POTA« — Kartofler
               
               
                   
               
            
                  »OOLI« — Olivenolie
               
               
                  »LAMP« — Lampante (olivenolie, som ikke anvendes til konsum)
               
            
                  »DIRY« — Mejeriprodukter
               
               
                   
               
            
                  »FRST« — Skovbrug
               
               
                   
               
            
                  »SEAF« — Fisk og skaldyr
               
               
                   
               
            
                  »LSTK« — Husdyr
               
               
                   
               
            
                  »GRIN« — Korn
               
               
                  »MWHT« — Brødhvede
               
            
                  »NRGY« — Energi
               
               
                  »ELEC« — Elektricitet
               
               
                  »BSLD« — Basisbelastning
                  »FITR« — Finansielle transmissionsrettigheder
                  »PKLD« — Spidsbelastning
                  »OFFP« — Uden for spidsbelastning
                  »OTHR« — Andet
               
            
                  »NGAS« — Naturgas
               
               
                  »GASP« — GASPOOL
                  »LNGG« — LNG
                  »NBPG« — NBP
                  »NCGG« — NCG
                  »TTFG« — TTF
               
            
                  »OILP« — Olie
               
               
                  »BAKK« — Bakken-skiferolie
                  »BDSL« — Biodiesel
                  »BRNT« — Brent
                  »BRNX« — Brent NX
                  »CNDA« — Canadisk
                  »COND« — Kondensat
                  »DSEL« — Diesel
                  »DUBA« — Dubai
                  »ESPO« — ESPO
                  »ETHA« — Ethanol
                  »FUEL« — Brændstoffer
                  »FOIL« — Brændselsolie
                  »GOIL« — Gasolie
                  »GSLN« — Benzin
                  »HEAT« — Fyringsolie
                  »JTFL« — Jetbrændstof
                  »KERO« — Petroleum
                  »LLSO« — Light Louisiana Sweet (LLS)
                  »MARS« — Mars
                  »NAPH« — Nafta
                  »NGLO« — NGL
                  »TAPI« — Tapis
                  »URAL« — Uralbjergene
                  »WTIO« — WTI (West Texas Intermediate)
               
            
                  »COAL« — Kul
                  »INRG« — Inter Energy
                  »RNNG« — Vedvarende energi
                  »LGHT« — Lette produkter
                  »DIST« — Distillater
               
               
                   
               
            
                  »ENVR« — Miljørelaterede
               
               
                  »EMIS« — Emissioner
               
               
                  »CERE« — CER
                  »ERUE« — ERU
                  »EUAE« — EUA
                  »EUAA« — EUAA
                  »OTHR« — Andet
               
            
                  »WTHR« — Vejr
                  »CRBR« — Kulstofrelateret
               
               
                   
               
            
                  »FRGT« — Fragt
               
               
                  »WETF« — Flydende gods
               
               
                  »TNKR« — Tankskibe
               
            
                  »DRYF« — Tørt gods
               
               
                  »DBCR« — Bulkcarriers til tørlast
               
            
                  »CSHP« — Containerskibe
               
               
                   
               
            
                  »FRTL« — Gødningsstoffer
               
               
                  »AMMO« — Ammoniak
                  »DAPH« — Diammoniumphosphat (DAP)
                  »PTSH« — Kaliumgødning
                  »SLPH« — Svovl
                  »UREA« — Urinstof
                  »UAAN« — UAN (urinstof og ammoniumnitrat)
               
               
                   
               
            
                  »INDP« — Industrielle produkter
               
               
                  »CSTR« — Byggeri
                  »MFTG« — Fremstilling
               
               
                   
               
            
                  »METL« — Metal
               
               
                  »NPRM« — Ikke-ædle metaller
               
               
                  »ALUM« — Aluminium
                  »ALUA« — Aluminiumlegeringer
                  »CBLT« — Kobolt
                  »COPR« — Kobber
                  »IRON« — Jernmalm
                  »LEAD« — Bly
                  »MOLY« — Molybden
                  »NASC« — NASAAC
                  »NICK« — Nikkel
                  »STEL« — Stål
                  »TINN« — Tin
                  »ZINC« — Zink
                  »OTHR« — Andet
               
            
                  »PRME« — Ædle metaller
               
               
                  »GOLD« — Guld
                  »SLVR« — Sølv
                  »PTNM« — Platin
                  »PLDM« — Palladium
                  »OTHR« — Andet
               
            
                  »MCEX« — Eksotiske derivater vedrørende flere råvarer (»Multi Commodity Exotic«)
               
               
                   
               
               
                   
               
            
                  »PAPR« — Papir
               
               
                  »CBRD« — Containerboard
                  »NSPT« — Avispapir
                  »PULP« — Papirmasse
                  »RCVP« — Returpapir
               
               
                   
               
            
                  »POLY« — Polypropylen
               
               
                  »PLST« — Plastic
               
               
                   
               
            
                  »INFL« — Inflation
               
               
                   
               
               
                   
               
            
                  »OEST« — Officielle økonomiske statistikker
               
               
                   
               
               
                   
               
            
                  »OTHR« — Andre C10 som defineret i tabel 10.1 i afsnittet »Andre C10-derivater« i bilag III til Kommissionens delegerede forordning (EU) nr. 600/2014 om supplerende regler til Europa-Parlamentets og Rådets forordning (EU) nr. 600/2014 for så vidt angår reguleringsmæssige tekniske standarder for gennemsigtighedskrav for markedspladser og investeringsselskaber med hensyn til obligationer, strukturerede finansielle produkter, emissionskvoter og derivater.
               
               
                  »DLVR« — Som kan leveres
                  »NDLV« — Som ikke kan leveres
               
               
                   
               
            
                  »OTHR« — Andet
               
               
                   
               
               
                   
               
            
         
      
         Tabel 2
      
      
         Indhold af de anmeldelser, der skal indgives til kompetente myndigheder i henhold til artikel 4, stk. 1 i forordning (EU) nr. 596/2014
      
      
                  Nr.
               
               
                  Felt
               
               
                  Oplysninger, der skal indberettes
               
            
                  
                     Generelle felter
                  
               
            
                  1
               
               
                  Instrumentidentifikationskode
               
               
                  Kode, der anvendes til at identificere de finansielle instrumenter
               
            
                  2
               
               
                  Instrumentets fulde navn
               
               
                  Det fulde navn på det finansielle instrument
               
            
                  3
               
               
                  Instrumentklassifikation
               
               
                  Klassifikationssystem, der anvendes til at identificere de finansielle instrumenter.
                  Der skal angives en fuldstændig og nøjagtig CFI-kode
               
            
                  4
               
               
                  Råvarederivatindikator
               
               
                  Angivelse af, om det finansielle instrument falder ind under definitionen af råvarederivat i artikel 2, stk. 1, nr. 30), i forordning (EU) nr. 600/2014
               
            
                  
                     Felter, der vedrører udstederen
                  
               
            
                  5
               
               
                  Identifikator for udstederen eller operatøren af markedspladsen
               
               
                  LEI-kode for udstederen eller operatøren af markedspladsen
               
            
                  
                     Felter, der vedrører markedspladsen
                  
               
            
                  6
               
               
                  Markedsplads
               
               
                  Segmentmarkedsidentifikationskode for markedspladsen eller den systematiske internalisator, hvor en sådan findes, ellers den overordnede markedsidentifikationskode (»operating MIC«)
               
            
                  7
               
               
                  Kort navn for det finansielle instrument
               
               
                  Kort navn for det finansielle instrument i henhold til ISO 18774
               
            
                  8
               
               
                  Udsteders anmodning om optagelse til handel
               
               
                  Hvorvidt udstederen af det finansielle instrument har anmodet om eller godkendt, at dennes finansielle instrument handles eller optages til handel på en markedsplads
               
            
                  9
               
               
                  Dato for godkendelse af optagelse til handel
               
               
                  Dato og tidspunkt for udstederens godkendelse af, at dennes finansielle instrument handles eller optages til handel på en markedsplads
               
            
                  10
               
               
                  Dato for anmodningen om optagelse til handel
               
               
                  Dato og tidspunkt for anmodningen om optagelse til handel på markedspladsen
               
            
                  11
               
               
                  Dato for optagelse til handel eller for første handel
               
               
                  Dato og tidspunkt for optagelse til handel på markedspladsen eller dato og tidspunkt for, hvornår instrumentet første gang blev handlet, eller hvornår markedspladsen første gang modtog en ordre eller et tilbud
               
            
                  12
               
               
                  Ophørsdato
               
               
                  Dato og tidspunkt for, hvornår det finansielle instrument ophører med at blive handlet eller at blive optaget til handel på markedspladsen.
                  Hvis disse oplysninger ikke forefindes, udfyldes feltet ikke
               
            
                  
                     Felter, der vedrører valuta for den notionelle værdi
                  
               
            
                  13
               
               
                  Valuta for notionel værdi 1
               
               
                  Valuta, i hvilken den notionelle værdi er denomineret.
                  Hvis der er tale om en rente- eller valutaderivatkontrakt, vil dette være valutaen for den notionelle værdi af første ben eller valuta 1 for parret.
                  Ved swaptioner, hvor den underliggende swap er i én valuta, vil dette være valutaen for den notionelle værdi af den underliggende swap. Ved swaptioner, hvor den underliggende swap er i flere valutaer, vil dette være valutaen for den notionelle værdi af swap'ens første ben
               
            
                  
                     Felter, der vedrører obligationer eller andre former for securitiserede gældsinstrumenter
                  
               
            
                  14
               
               
                  Udstedt i alt — nominelt beløb
               
               
                  Udstedt i alt — nominelt beløb i pengeværdi
               
            
                  15
               
               
                  Udløbsdato
               
               
                  Det indberettede finansielle instruments udløbsdato
                  Feltet anvendes for gældsinstrumenter med en fastsat udløbsdato
               
            
                  16
               
               
                  Valuta for den nominelle værdi
               
               
                  Valuta for gældsinstrumenternes nominelle værdi
               
            
                  17
               
               
                  Nominel værdi per enhed/mindste handlede værdi
               
               
                  Nominel værdi af hvert instrument. Den mindste handlede værdi udfyldes ikke, hvis den ikke foreligger
               
            
                  18
               
               
                  Fast afkast
               
               
                  Det procentvise faste afkast af et gældsinstrument, når det beholdes til udløbsdatoen, angivet i procent
               
            
                  19
               
               
                  Identifikator for indekset/benchmarket for en obligation med variabel rente
               
               
                  Når der findes en identifikator
               
            
                  20
               
               
                  Navn på indekset/benchmarket for en obligation med variabel rente
               
               
                  Når der ikke findes en identifikator, navn på indekset
               
            
                  21
               
               
                  Periode for indekset/benchmarket for en obligation med variabel rente
               
               
                  Periode for indekset/benchmarket for en obligation med variabel rente. Perioden angives i dage, uger, måneder eller år
               
            
                  22
               
               
                  »Base Point Spread« for indekset/benchmarket for en obligation med variabel rente
               
               
                  Antal basispoint over eller under det indeks, der anvendes til at beregne en pris
               
            
                  23
               
               
                  Obligationens rang
               
               
                  Angiv typen af obligation: seniorgæld, mezzaningæld, efterstillet gæld (subordinated eller junior)
               
            
                  
                     Felter, der vedrører derivater og securitiserede derivater
                  
               
            
                  24
               
               
                  Udløbsdato
               
               
                  Det finansielle instruments udløbsdato. Feltet er kun relevant for derivater med en fastsat udløbsdato
               
            
                  25
               
               
                  Prismultiplikator
               
               
                  Antal enheder i det underliggende instrument, som er repræsenteret i en enkelt derivatkontrakt.
                  Hvis der er tale om en future eller en option, beløbet pr. indekspoint.
                  Hvis der er tale om »spreadbets«, bevægelsen i prisen på det underliggende instrument, som »spreadbettet« er baseret på
               
            
                  26
               
               
                  Kode for det underliggende instrument
               
               
                  Det underliggende instruments ISIN-kode.
                  Hvis der er tale om ADR'er (American Depositary Receipts), GDR'er (Global Depositary Receipts) og lignende instrumenter, ISIN-koden for det finansielle instrument, som disse instrumenter er baseret på.
                  Hvis der er tale om konvertible obligationer, ISIN-koden for det instrument, som obligationen kan konverteres til.
                  Hvis der er tale om derivater eller andre instrumenter, som har et underliggende aktiv, ISIN-koden for det underliggende instrument, når det underliggende aktiv optages til handel eller handles på en markedsplads. Hvis det underliggende aktiv er aktieudbytte, instrumentkoden for den tilhørende aktie, som giver ret til udbyttet af det underliggende aktiv.
                  Hvis der er tale om credit default swaps, angives ISIN-koden for referenceforpligtelsen.
                  Hvis det underliggende aktiv er et indeks og har en ISIN-kode, ISIN-koden for dette indeks.
                  Hvis det underliggende aktiv er en kurv, medtages ISIN-koden for hver komponent i kurven, der optages til handel eller handles på en markedsplads. Felt 26 og 27 indberettes dermed så mange gange, som det er nødvendigt for at angive alle instrumenter i kurven
               
            
                  27
               
               
                  Underliggende udsteder
               
               
                  Hvis instrumentet refererer til en udsteder, snarere end til et enkelt instrument, udstederens LEI-kode
               
            
                  28
               
               
                  Navn på det underliggende indeks
               
               
                  Hvis det underliggende aktiv er et indeks, indeksets navn
               
            
                  29
               
               
                  Periode for det underliggende indeks
               
               
                  Hvis det underliggende aktiv er et indeks, perioden for indekset
               
            
                  30
               
               
                  Optionstype
               
               
                  Angivelse af, hvorvidt derivatkontrakten er en »call« (ret til at købe et bestemt underliggende aktiv) eller en »put« (ret til at sælge et bestemt underliggende aktiv), eller om det ikke kan fastslås, hvorvidt den er en »call« eller en »put« på tidspunktet for udnyttelsen. Hvis der er tale om swaptioner, er det:
                  
                              —
                           
                           
                              »Put« i tilfælde af en modtagerswaption, hvor køberen har ret til at indgå i en swap som modtager af fast rente.
                           
                        
                              —
                           
                           
                              »Call« i tilfælde af en betalerswaption, hvor køberen har ret til at indgå i en swap som betaler af fast rente.
                           
                        Hvis der er tale om rentelofter og minimumsrentesatser (»caps and floors«), er det:
                  
                              —
                           
                           
                              »Put« i tilfælde af en minimumsrentesats.
                           
                        
                              —
                           
                           
                              »Call« i tilfælde af et renteloft.
                           
                        Feltet er kun relevant for derivater, som er optioner eller warrants
               
            
                  31
               
               
                  Strikekurs
               
               
                  En på forhånd fastsat kurs, ved hvilken indehaveren skal købe eller sælge det underliggende instrument, eller en angivelse af at kursen ikke kan fastslås på tidspunktet for udnyttelsen.
                  Feltet er kun relevant for optioner eller warrants, for hvilke strikekursen kan fastslås på tidspunktet for udnyttelsen.
                  Hvis kursen ikke er tilgængelig i øjeblikket, men er på vej, angives værdien som »PNDG«.
                  Hvis strikekursen ikke finder anvendelse, udfyldes feltet ikke
               
            
                  32
               
               
                  Strikekursvaluta
               
               
                  Valutaen for strikekursen
               
            
                  33
               
               
                  Optionens udnyttelsesmåde
               
               
                  Angivelse af, hvorvidt optionen kun kan udnyttes på en bestemt dato (europæisk og asiatisk måde), på en række forud fastsatte datoer (Bermuda-måde) eller når som helst i aftalens løbetid (amerikansk måde).
                  Dette felt er kun relevant for optioner, warrants og certifikater vedrørende fordringer (»entitlement certificates«)
               
            
                  34
               
               
                  Afviklingsmåde
               
               
                  Angivelse af, hvorvidt det finansielle instrument afvikles fysisk eller kontant.
                  Hvis leveringsmåden ikke kan fastslås på tidspunktet for udnyttelsen, angives værdien som »OPTL«.
                  Dette felt er kun relevant for derivater
               
            
                  
                     Råvare- og emissionskvotederivater
                  
               
            
                  35
               
               
                  Basisprodukt
               
               
                  Basisproduktet for den underliggende aktivklasse som angivet i tabellen med klassificering af råvarederivater og emissionskvotederivater
               
            
                  36
               
               
                  Underprodukt
               
               
                  Underproduktet for den underliggende aktivklasse som angivet i tabellen med klassificering af råvarederivater og emissionskvotederivater.
                  Feltet kræver et basisprodukt
               
            
                  37
               
               
                  Yderligere underprodukt
               
               
                  Det yderligere underprodukt for den underliggende aktivklasse som angivet i tabellen med klassificering af råvarederivater og emissionskvotederivater.
                  Feltet kræver et underprodukt
               
            
                  38
               
               
                  Transaktionstype
               
               
                  Transaktionstype som angivet af markedspladsen
               
            
                  39
               
               
                  Type af endelig kurs
               
               
                  Type af endelig kurs som angivet af markedspladsen
               
            
                  
                     Rentederivater
                  
               
            
                  
                              —
                           
                           
                              Felterne i dette afsnit skal kun udfyldes for instrumenter, der har ikkefinansielle instrumenter af typen »renter« som underliggende aktiv.
                           
                        
            
                  40
               
               
                  Referencerente
               
               
                  Referencerentens navn
               
            
                  41
               
               
                  Periode for rentekontrakten
               
               
                  Hvis aktivklassen er »renter«, angives kontraktperioden i dette felt. Perioden angives i dage, uger, måneder eller år
               
            
                  42
               
               
                  Valuta for notionel værdi 2
               
               
                  Hvis der er tale om swaps i flere valutaer eller cross-currency swaps, den valuta som kontraktens andet ben er denomineret i.
                  Hvis der er tale om swaptioner, hvor den underliggende swap er i flere valutaer, den valuta som swap'ens andet ben er denomineret i
               
            
                  43
               
               
                  Fast rente for første ben
               
               
                  En angivelse af den faste rente, der anvendes for første ben, hvis dette er relevant
               
            
                  44
               
               
                  Fast rente for andet ben
               
               
                  En angivelse af den faste rente, der anvendes for andet ben, hvis dette er relevant
               
            
                  45
               
               
                  Variabel rente for andet ben
               
               
                  En angivelse af den anvendte rente, hvis dette er relevant
               
            
                  46
               
               
                  Periode for rentekontrakten for andet ben
               
               
                  En angivelse af referenceperioden for renten, som fastsættes med faste mellemrum, under henvisning til en markedsreferencerente. Perioden angives i dage, uger, måneder eller år
               
            
                  
                     Valutaderivater
                  
               
            
                  
                              —
                           
                           
                              Felterne i dette afsnit skal kun udfyldes for instrumenter, der har ikkefinansielle instrumenter af typen »valuta« som underliggende aktiv.
                           
                        
            
                  47
               
               
                  Valuta for notionel værdi 2
               
               
                  Feltet udfyldes med den underliggende valuta 2 for valutaparret (valuta 1 indsættes i felt 13 som valuta for notionel værdi 1)
               
            
                  48
               
               
                  FX-type
               
               
                  Typen af underliggende valuta